[{"text_idx": "#000001", "text": "C\u0302io bona g\u0302is nun, sed Van Rompuy aldonis: \u201cEu\u0306ropo ne bezonas novan fundamentismon kun la celo engluti popolojn kaj naciojn en artefaritan Esperanto-stilan Eu\u0306ropon. Ankau\u0306 c\u0302i tie ni bezonas ekvilibron, `unuecon en diverseco\u2019, c\u0302i-foje kun emfazo pri unueco\u201d."}, {"text_idx": "#000002", "text": "La negativaj vortoj de Van Rompuy aldonig\u0302as al tiuj de la Eu\u0306ropa Komisiono (EK), rifuzinta registradon de civitana iniciato \u2013 peticio kun la titolo Rekomendu kantadon de la Eu\u0306ropa Himno en Esperanto."}, {"text_idx": "#000003", "text": "La Komisiono konsideras, ke ne ekzistas leg\u0302a bazo, kiu permesus proponon por leg\u0302a akto en la formo de via iniciato, nome la establon kaj kantadon de la Eu\u0306ropa himno en Esperanto\u201d, \u2013 skribis Van Rompuy, g\u0302enerala sekretario de la Eu\u0306ropa Komisiono al Sea\u0301n O\u0301 Riain, prezidanto de la Eu\u0306ropa Esperanto-Unio (EEU)."}, {"text_idx": "#000004", "text": "\u201cSpecife, se konsideri kiel leg\u0302an bazon la Traktatan titolon pri kulturo, c\u0302i ties g\u0302enerala celo estas kontribui al la disvolvig\u0302o de la kulturoj de la S\u0302tatoj-Membroj, \u2013 dau\u0306rigis Day. \u2013 G\u0302is la nuna momento s\u0302ajnas, ke neniu S\u0302tato-Membro igis la antau\u0306enigon de Esperanto parto de sia politiko pri kultura heredaj\u0302o, kaj g\u0302i ankau\u0306 ne povas esti konsiderata parto de la komuna kultura heredaj\u0302o\u201d."}, {"text_idx": "#000005", "text": "\u201cC\u0302u oni atendis ion alian?\u201d \u2013 demandis sin la svisa esperantisto kaj interlingvisto Andreas Ku\u0308nzli en la retforumo de Libera Folio. \u2013 \u201cKial skandalo? Nenia skandalo! Sed tute normala afero kaj respondo. C\u0302u oni ankorau\u0306 ne komprenis, ke lingvo, kiel Esperanto, kiu ne estas oficiala en EU, havas nenian signifon, povas ludi nenian rolon, kvazau\u0306 g\u0302i havas nenian ekzistorajton?\u201d Ku\u0308nzli aldonas, ke se oni dirus kaj skribus cent au\u0306 milfoje la samon, certaj esperantistoj dau\u0306re ne kredus kaj ripetus la samajn embarasajn agadojn."}, {"text_idx": "#000006", "text": "La celoj de la civitana iniciato pri la Eu\u0306ropa himno, lau\u0306 EEU, estis plifortigi la komunan Eu\u0306ropan identecon, la partoprenon de la civitanoj en la Eu\u0306ropa integrig\u0302o, kaj sekurigi la samecon de respekto por c\u0302iuj Eu\u0306ropaj lingvoj. EEU havis en la komitato de subtenantoj por la iniciato subtenantojn, kiel nobelpremiito Reinhard Selten el Germanio kaj la konata politikisto Marco Pannella el Italio. Se la Eu\u0306ropa Komisiono akceptintus la proponon, EEU devus kolekti 1 milionon da subskriboj en la 27 EU-landoj por ebligi al la Eu\u0306ropa Komisiono konsideri tian leg\u0302an proponon."}, {"text_idx": "#000011", "text": "Musklaku la kovrilon por legi pliajn informojn."}]